b"\n_START_ARTICLE_\nOn a Night Like This\n_START_SECTION_\nOzadje in sestava\n_START_PARAGRAPH_\nPesem\xc2\xa0\xc2\xbbOn a Night Like This\xc2\xab\xc2\xa0so napisali Steve Torch, Graham Stack, Mark Taylor in Brian Rawling, producirala pa sta jo Mark Taylor iz glasbene skupine Metro in Graham Stack. Pesem so posneli v studio Dreamhouse v Londonu, Anglija. Kylie Minogue je posnela tudi B-stran pesmi,\xc2\xa0\xc2\xbbOcean Blue\xc2\xab, pri pisanju katere je sodelovala tudi ona sama. Tudi to pesem je posnela v nekem studiu v Angliji. Pesem\xc2\xa0\xc2\xbbOn A Night Like This\xc2\xab\xc2\xa0je dance-pop pesem. Radio Pandora je napisal, da pesem vklju\xc4\x8duje tudi house in nu-discco elemente, akusti\xc4\x8dno kitaro, plesni ritem ter veliko sintetizatorja in vokalnih harmonij. Novinar revije MusicOMH je pesem opisal kot\xc2\xa0\xc2\xbbsve\xc5\xbeo\xc2\xab._NEWLINE_Pesem\xc2\xa0\xc2\xbbOn a Night Like This\xc2\xab\xc2\xa0so preko zalo\xc5\xbebe Mushroom Records 25. septembra 2000 fizi\xc4\x8dno izdali v Novi Zelandiji in Avstraliji; po svetu jo je digitalno izdala zalo\xc5\xbeba Parlophone. Preden jo je Kylie Minogue posnela ali sploh podpisala pogodbo z zalo\xc5\xbebo Parlophone jo je leta 1999 posnela \xc5\xa1vedska pevka posnela Pandora. Te verzije niso izdali kot singl in kasneje je lastno razli\xc4\x8dico pesmi posnela \xc5\xa1e glasbena skupina Heavy Metal za svoj EP; tudi te razli\xc4\x8dice niso nikoli izdali, zato se razli\xc4\x8dico Kylie Minogue obravnava kot izvirnik. Po koncu snemanja albuma Light Years je Kylie Minogue organizirala turnejo z naslovom On a Night Like This Tour, poimenovano po pesmi._NEWLINE_Leta 2012 je Kylie minogue ob petindvajseti obletnici svojega delovanja v glasbeni industriji kot del svoje kompilacije z raznimi deli preteklih let na svojem kanalu na YouTubeu izdala tudi pesem\xc2\xa0\xc2\xbbOn a Night Like This\xc2\xab. Pesem je leta 2012 posnela v studiju Abbey Road Studios v Londonu, Anglija.\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbOn A Night Like This\xc2\xab\xc2\xa0je s strani glasbenih kritikov prejela v glavnem pozitivne ocene. Mark Edwards iz revije Stylus Magazine je napisal, da je skupaj z duetom z Robbiejem Williamsom,\xc2\xa0\xc2\xbbKids\xc2\xab,\xc2\xa0\xc2\xbbto ena izmed tistih mega pesmi, ki glasbeniku omogo\xc4\x8dijo vrnitev\xc2\xab Jason Shawahn s spletne strani About.com je pesmi dodelil pozitivno oceno in napisal, da je poleg pesmi\xc2\xa0\xc2\xbbPlease Stay\xc2\xab\xc2\xa0in\xc2\xa0\xc2\xbbSpinning Around\xc2\xab,\xc2\xa0\xc2\xbbeno od bolj\xc5\xa1ih glasbenih del dana\xc5\xa1njega \xc4\x8dasa\xc2\xab._NEWLINE_\xc4\x8ceprav je spletna stran Allmusic napisala, da je pesem vrhunec albuma Light Years, ji je dodelila me\xc5\xa1ano oceno in ji podelila le dve zvezdici in pol od petih. Nick Levine iz reije Digital Spy je pesem opisal kot\xc2\xa0\xc2\xbbdobro dance-pop pesem\xc2\xab. Novinar revije NME je pesem primerjal s Spillerjevo pesmijo\xc2\xa0\xc2\xbbGroovejet\xc2\xab; opisal jo je kot\xc2\xa0\xc2\xbbpesem, ki deluje predvsem zato, ker je ne spremlja le naklju\xc4\x8dni plesni ritem\xc2\xab. Nek drugi novinar revije NME je napisal, da pesmi primankuje strasti in jo opisal kot\xc2\xa0\xc2\xbbneizrazito\xc2\xab. Novinar revije PopMatters je albumu podelil pozitivno oceno, a napisal je, da ga je razo\xc4\x8darala zalo\xc5\xbeba, ker pesmi ni izdala tudi v Zdru\xc5\xbeenih dr\xc5\xbeavah Amerike:\xc2\xa0\xc2\xbbPesem 'On a Night Like This' je ena od tistih pesmi, ki bi se takoj uvrstile na Billboardovo klubsko lestvico, tako pa jo je ve\xc4\x8dji del javnosti ignoriral.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nV rodni dr\xc5\xbeavi Kylie Minogue, Avstraliji, je pesem na dr\xc5\xbeavni lestvici zasedla prvo mesto. Tam je debitirala in ostala dva ne-zaporedna tedna. Med prvimi petdesetimi pesmimi na lestvici je pesem ostala sedemnajst tednov, s \xc4\x8dimer je postala ena od njenih najuspe\xc5\xa1nej\xc5\xa1ih pesmi. Kot njena predhodnica, pesem\xc2\xa0\xc2\xbbSpinning Around\xc2\xab, je tudi pesem\xc2\xa0\xc2\xbbOn a Night Like This\xc2\xab\xc2\xa0prejela platinasto certifikacijo za uspe\xc5\xa1no prodajo v Avstraliji; postala je tudi sedemindvajseti najuspe\xc5\xa1nej\xc5\xa1i singl v Avstraliji, izdan leta 2000. Kylie Minogue je s to pesmijo postala glasbenica z najve\xc4\x8dimi pesmimi, ki so debitirale na prvem mestu te glasbene lestvice. Je tudi edina njena pesem, ki je \xc5\xbee prvi teden po tem, ko je zasedla prvo mesto na lestvici, padla \xc5\xa1ele na peto. Veliko uspeha je pesem po\xc5\xbeela tudi v Zdru\xc5\xbeenem kraljestvu; tam je na britanski glasbeni lestvici zasedla drugo mesto._NEWLINE_Drugod po svetu pesem ni bila tako uspe\xc5\xa1na; na novozelandski lestvici je pesem debitirala na \xc5\xa1tiridesetem in se nazadnje uvrstila na petintrideseto mesto. Na \xc5\xa1vedski glasbeni lestvici je pesem debitirala na triintridesetem mestu, nazadnje zasedla enaintrideseto in tam ostala dva zaporedna tedna. V drugih dr\xc5\xbeavah pa sploh ni pritegnila veliko pozornosti. Na finski glasbeni lestvici je pesem ostala le en teden, in sicer na dvajsetem mestu. Na francoski lestvici je zasedla devetin\xc5\xa1estdeseto, na nizozemski pa \xc5\xa1tiriin\xc5\xa1estdeseto mesto.\n_START_SECTION_\nOzadje\n_START_PARAGRAPH_\nVideospot za pesem\xc2\xa0\xc2\xbbOn a Night Like This\xc2\xab\xc2\xa0je re\xc5\xbeiral Douglas Avery, posneli so ga v Monte Carlu, navdihnil pa naj bi ga film Casino (1995) Martina Scorsesea; Kylie Minogue naj bi v njem upodobila zdolgo\xc4\x8daseno \xc5\xbeeno vplivnega mafija\xc5\xa1a, ki jo je v filmu igrala Sharon Stone, igralec Rutger Hauer, poznan po filmu Iztrebljevalec, pa njenega mafija\xc5\xa1kega partnerja.\n_START_SECTION_\nZgodba\n_START_PARAGRAPH_\nVideospot se pri\xc4\x8dne s prizorom, povezanim z mafijo, v katerem vsi govorijo francosko. Podnapisi pravijo:\xc2\xa0\xc2\xbbMatters are not handled in this way/Here in Monte Carlo/Things are closely watched/The authorities are extremely vigilant/The things you ask of us/Are not so easy\xc2\xab\xc2\xa0(\xc2\xbbStvari se ne ureja na tak na\xc4\x8din/Tu v Monte Carlu/Stvari se natan\xc4\x8dno opazuje/Vlada je izredno pozorna/Stvari, za katere nas prosite/Niso tako preproste\xc2\xab). Ko se pesem pri\xc4\x8dne, Kylie Minogue le\xc5\xbei ob bazenu, vstane in sko\xc4\x8di v bazen, oble\xc4\x8dena v drago obleko znamke Versace. Med petjem refrena se sle\xc4\x8de in skoraj gola ob opazovanju mafija\xc5\xa1ev svoje obleke vr\xc5\xbee zraven okna. Ob drugi kitici se oble\xc4\x8dena v novo obleko znamke Versace, okra\xc5\xa1ena z diamanti, pelje v limuzini. Ko se pri\xc4\x8dne refren, se znajde v nekem kazinoju v Monte Carlu. Tam dobi precej denarja. Nato se odpravi nazaj domov, kjer jo vidi njen mafija\xc5\xa1ki mo\xc5\xbe, in ko prispe na hodnik, njen mo\xc5\xbe razbije neko zeleno vazo. Ob koncu videospota se Kylie Minogue, zopet gola, pojavi na verandi, njen mo\xc5\xbe pa jo le opazuje. Ko stopi z verande, enkrat potemni.\n_START_SECTION_\nSprejem\n_START_PARAGRAPH_\nNovinar kanala MUZU.TV je videospotu dodelil pet zvezdic in ga opisal kot\xc2\xa0\xc2\xbbvideospot, ki ga ni te\xc5\xbeko vzljubiti\xc2\xab. Do maja 2012 naj bi si videospot na YouTubeu ogledalo \xc5\xbee ve\xc4\x8d kot 2,4 milijona ljudi. Kljub temu, da je ve\xc4\x8dina glasbenih kritikov videospot zaradi njegove elegance in stila pohvalila, ni bil v\xc5\xa1e\xc4\x8d vsem.\n_START_SECTION_\nKontroverznost\n_START_PARAGRAPH_\nVideospot je po svetu po\xc5\xbeel precej moderatnega uspeha, vendar je kljub temu spro\xc5\xbeil nekaj kontroverznosti. Nek novinar revije NME je poro\xc4\x8dal, da so videospot precej cenzurirali, saj so menili, da ga sicer ne bi pustili predvajati v vseh dr\xc5\xbeavah. Iz videospota naj bi izbrisali predvsem ve\xc4\x8dino prizorov popolnoma gole Kylie Minogue, \xc4\x8deprav so jih nekaj pustili. Kljub cenzuri pa so tudi novo razli\xc4\x8dico videospota nekateri precej kritizirali Kylie.\n_START_SECTION_\nPandorina razli\xc4\x8dica\n_START_PARAGRAPH_\nPesem je na za\xc4\x8detku \xc5\xbee leta 1999 izdala \xc5\xa1vedska pevka Pandora. Vklju\xc4\x8dila jo je na svoj album No Regrets. Pandora je trdila, da so pesem napisali med snemanjem albuma v studiju. Nekaj mesecev po izidu albuma so jo obo\xc5\xbeevalci pri\xc4\x8deli prepri\xc4\x8devati, da bi morala posneti \xc5\xa1e eno razli\xc4\x8dico te pesmi. Ker pa so avtorji te pesmi podpisali druge pogodbe, so pesem poslali \xc5\xa1e Anni Vissi in Kylie Minogue. Decembra 2007 je Pandora izdala tri nove remixe pesmi.\n_START_SECTION_\nRazli\xc4\x8dica Anne Vissi\n_START_PARAGRAPH_\nPesem je zgodaj leta 2000 izdala \xc5\xa1e gr\xc5\xa1ka pevka Anna Vissi. Izdala jo je preko svojega prvega glasbenega albuma z angle\xc5\xa1kimi pesmimi, Everything I Am, skupaj z drugimi pesmimi, ki sta jih napisala Graham Stack in Mark Taylor. Anna Vissi je s pesmijo\xc2\xa0\xc2\xbbOn a Night Like This\xc2\xab\xc2\xa012. maja 2000 nastopila na tekmovanju za Miss Universe v Nicosiji, Ciper, ki si ga je ogledalo svetovno ob\xc4\x8dinstvo."